S-1659/2022

Mál þetta er höfðað með ákæru héraðssaksóknara, útgefinni 8. september 2022, á hendur P-kk-þgf Þ-kk-þgf E-kk-þgf, kt 000000- 0000, [...]. „fyrir stórfellt fíkniefnalagabrot, með því að hafa þriðjudaginn 11. júní 2019, átt og haft í vörslum sínum 2.946,95 grömm af amfetamíni, í sölu og dreifingarskyni, og 25,0 grömm af MDMA (ecstasy), 122 MDMA töflur og 87,34 grömm af kókaíni, sem lögreglan fann við húsleit á heimili hans, að Hlíðarhjalla 40 í Kópavogi, Telst brot þetta varða við 173. gr. a. almennra hegningarlaga nr. 19/1940 og 2. gr. sbr. 5. gr. og 6. gr., laga um ávana- og fíkniefni nr. 65/1974, sbr. lög. nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr.848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 2.946,95 grömmum af amfetamíni, 25,0 grömmum af ecstasy, 122 ecstasy töflum og 87,34 grömmum af kókaíni, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Fyrir dómi játaði ákærði sök samkvæmt ákærunni. Með játningu sinni, sem fær stoð í gögnum málsins, telst ákærði sannur að sök og hefur unnið sér til refsingar en háttsemi hans er rétt færð til refsiheimilda í ákæru. Af sakavottorði ákærða er þess að geta að 30. 11. 2011 var hann dæmdur í fjögurra mánaða fangelsi fyrir fíkniefnalagabrot en fullnustu refsingarinnar frestað skilorðsbundið í tvö ár, en í dóminum var dæmdur upp þriggja mánaða skilorðsdómur sem ákærði hafði hlotið í júní 2008 fyrir þjófnað. Þá skal þess getið að 3. 3. 2015 var ákærði dæmdur í 30 daga fangelsi fyrir fíkniefnalagabrot en fullnustu refsingarinnar frestað skilorðsbundið í tvö ár.

Brot ákærða, sem hann er sakfelldur fyrir nú, sneri að umtalsverðu magni af hættulegum fíkniefnum sem voru ætluð til sölu og dreifingar. Ákærði játar sök skýlaust í málinu. Af hans hálfu var byggt á því fyrir dómi að hann hefði breytt um lífsstíl, stundaði námí bifvélavirkjun og gengi vel. Sætti það ekki andmælum. Brot ákærða var framið í júní 2019 en ákæra gefin út í september 2022 en gögn málsins bera með sér að rannsókn málsins hafi orðið umfangsmikil og ekki verður litið svo á að hún hafi legið í dvala, en engu að síður verður að horfa til þessa atriðis eins og annarra sem rakin hafa verið. Þegar á allt er horft ákveðst refsing ákærða fangelsi í tvö ár sem ekki er unnt að skilorðsbinda, en með frádrætti sem í dómsorði greinir. Taka ber gerða upptökukröfu ákæruvaldsins til greina. Ákærða verður gert að greiða málsvarnarþóknun verjanda sín sá rannsóknarstigi og fyrir dómi, Þ-kk-ef Þ-kk-ef lögmanns, 1.736.000 krónur með virðisaukaskatti, og annan sakarkostnað, sem samkvæmt gögnum málsins nemur 1.104.127 krónum. Af hálfu ákæruvaldsins fór K-kk-nf I-kk-nf V-kk-nf saksóknari með mál þetta. Þ-kk-nf D-kk-nf kveður upp dóm þennan.

Dómsorð:

Ákærði, P-kk-nf Þ-kk-nf E-kk-nf, sæti fangelsi í tvö ár. Frá refsingunni skal draga með fullri dagatölu gæzluvarðhald sem ákærði sætti frá 12. til 26. júní 2019.

Upptæk eru gerð 2.946,95 grömm af amfetamíni, 25,0 grömm af ecstasy, 122 ecstasy töflur og 87,34 grömm af kókaíni sem lagt var hald á við rannsókn málsins.

Ákærði greiði 1.736.000 króna þóknun skipaðs verjanda síns, Þ-kk-ef Þ-kk-ef lögmanns og 1.104.127 króna annan sakarkostnað.

Þ-kk-nf D-kk-nf